20 หุ้นอิง “กัญชง-กัญชา” บวกยกแผง! รับ “อย.” ทยอยปลดล็อกใบอนุญาต
20 หุ้นอิง “กัญชง-กัญชา” บวกยกแผง! รับ อย. ทยอยปลดล็อกใบอนุญาต ล่าสุด DOD คว้าใบอนุญาตสกัดน้ำมันจากเมล็ดกัญชง รายแรกของไทย
20 หุ้นอิง “กัญชง-กัญชา” บวกยกแผง! รับ อย. ทยอยปลดล็อกใบอนุญาต ล่าสุด DOD คว้าใบอนุญาตสกัดน้ำมันจากเมล็ดกัญชง รายแรกของไทย
22 มิ.ย. 2564

สืบเนื่องจากวันนี้ (22 มิ.ย.) บริษัท ดีโอดี ไบโอเทค จำกัด (มหาชน) หรือ DOD เปิดเผยว่า บริษัทได้รับใบอนุญาตสกัดน้ำมันจากเมล็ดกัญชง (Hemp Seed Oil) โปรตีนจากเมล็ดกัญชงและผลิตภัณฑ์อาหารที่มีส่วนประกอบของน้ำมันจากเมล็ดกัญชง (Hemp Seed Oil) โปรตีนจากเมล็ดกัญชง จากสำนักงานคณะกรรมการอาหารและยา (อย.) เพื่อผลิตในเชิงพาณิชย์เป็นรายแรกของประเทศไทยเป็นที่เรียบร้อยแล้ว อ่านรายละเอียดเพิ่มเติม DOD เฮ! คว้าไลเซ่นส์สกัด “กัญชง” รายแรกไทย ลุยส่งออเดอร์ Q4 ตามแผน
ทั้งนี้หากนักลงทุนติดตามข่าวสารเกี่ยวกับธุรกิจกัญชง-กัญชามาก่อนหน้าจะเห็นว่ามีบริษัทในตลาดหลักทรัพย์ได้จับมือเป็นพันธมิตรกับ DOD ในการแปรรูปกัญชง พัฒนาเป็นผลิตภัณฑ์เสริมอาหาร เครื่องดื่ม เครื่องสำอาง เป็นต้น ดังนั้นผลพ่วงดังกล่าวก็ไปกระจายไปยังหุ้นที่เกี่ยวข้องกับธุรกิจกัญชง-กัญชาเฮไปด้วยเช่นกัน ตามการรอค่อยว่าธุรกิจจะมีการเดินหน้าต่อไป
สำหรับวันที่ 22 มิ.ย.2564 พบว่า ราคาหุ้นที่เกี่ยวข้องกับธุรกิจกัญชง-กัญชา มีการปรับตัวขึ้นแรง โดยทีม “ข่าวหุ้นธุรกิจออนไลน์”  ได้มีการรวมรวบมา ดังนี้
ขณะเดียวกันเพื่อให้นักลงทุนได้มีข้อมูลประกอบการลงทุนเข้มข้นมากขึ้น  ทีมข่าว “ข่าวหุ้นธุรกิจออนไลน์” จึงทำการรวบรวมข้อมูลจากบทวิเคราะห์ว่ามีหลักทรัพย์ที่มีความเกี่ยวข้องกับธุรกิจกัญชง-กัญชา หลังจากเห็นความคืบหน้าในการออกใบอนุญาตการดำเนินการที่เกี่ยวข้องกับกัญชง-กัญชา จาก อย. เพิ่มมากขึ้น
โดย บล.โนมูระ พัฒนสิน ได้ออกบทวิเคราะห์อัพเดท Cannabis/Hemps ระบุว่า ในช่วงที่เหลือของเดือน มิ.ย.2564 คาดว่ารัฐบาลจะเริ่มทยอยประกาศใบอนุญาต โรงสกัดกัญชง ซึ่งจะเป็นปัจจัยบวกต่อกลุ่มธุรกิจกัญชง
นอกจากนี้ในช่วงถัดไปจะเป็นช่วงการเริ่มพิจารณาการใช้ CBD/THC เป็นส่วนผสมของผลิตภัณฑ์ภายในประเทศซึ่งจะยิ่งเป็นปัจจัยบวกต่อกลุ่มหุ้นที่เตรียมผลิตภัณฑ์ประเภทนี้ ซึ่งบล.โนมูระฯ คาดว่าหุ้นที่จับตามองและน่าเก็งกำไรในกลุ่มต้นน้ำได้แก่ RBF, GUNKUL กลุ่มการสกัด ได้แก่ RBF, KWM และกลุ่มผลิตภัณฑ์เครื่องดื่ม OSP, ICHI, SAPPE เป็นต้น
อย่างไรก็ตามหากดูข้อมูลย้อนหลัง เมื่อวันที่ 27 พ.ค.2564 ที่ผ่านมา ทางด้าน บล.โนมูระ พัฒนสิน มีการรวบรวมหุ้นที่มีแผนทำผลิตภัณฑ์กัญชงไว้เกือบ 50 บริษัท ดังนี้ 1. อุตสาหกรรมต้นน้ำ ประกอบด้วย 1.CHAYO ครบวงจร ร่วมมือพัฒนากับ DOD 2.NER ปลูกกัญชง 3.STA ปลูกกัญชง 200 ไร่ 4.GUNKUL ปลูกกัญชง 200 ไร่ 5.HFT ปลูกกัญชงแบบปิด 20 ไร่ 6.SUN ปลูกกัญชง-กัญชา 7.BRR จะลงทุนทำกัญชงกัญชา 8.THG ผลิต และวิจัย และ 9.TWZ ผลิตและจำหน่ายกัญชา และทำธุรกิจร่วมปลายน้ำ เครื่องดื่ม อาหารเสริม ขนม (จับมือกับ TKN)
2.อุตสาหกรรมกลางน้ำ ประกอบด้วย 1.DOD ทำโรงสกัด และมีความร่วมมือกับหลายบริษัทแล้ว 2.RBF ผลิตและสกัด CBD และมีที่ดินปลูกหลักพันไร่ 3.KWM จับมือ N.E.Hemp ซื้อที่ดินสร้างโรงสกัด 4.TIPCO เครื่องสกัด และจะจำหน่ายอาหาร เครื่องดื่ม
3.อุตสหากรรมปลายน้ำ ประกอบด้วย 1.CBG ทำเครื่องดื่มผสม CBD 2.ICHI เครื่องดื่ม Terpen + CDB และเปิดคาเฟ่กัญชา/กัญชง 3.SAPPE เครื่องดื่ม Terpen + CDB 4.OSP เครื่องดื่ม CBD 5.TACC ร่วมมือถือหุ้นใน TCI (ผู้เชี่ยวชาญกัญชา/กัญชง) ออกสินค้าอาหารเครื่องดื่ม 6.MALEE เครื่องดื่ม 7.OR อาหารและเครื่องดื่ม 8.PTG ขายเครื่องดื่มและขนมผสมกัญชา 9.MINT ทำ Coffee Club ออก Cannabis Espresso
รวมทั้ง 10.XO ซอสปรุงรสกัญชา 11.GLOCON อาหารและเครื่องดื่มจากน้ำมันเมล็ดกัญชา 12.CPF ครบวงจร 13.TKN ขนมเกี่ยวข้องกับกัญชา 14.ZEN เมนูอาหารกัญชา 15.TU ทูน่ากระป๋องผสมน้ำมันเมล็ดกัญชา 16.CPALL อาหาร 17.SPA สปาน้ำมันกัญชา สินค้าเกี่ยวกับสปาผสมน้ำมันกัญชา 18.BC ให้บริการด้านสุขภาพ และยารักษาทางการแพทย์ 19.NRF ร่วมมือกับ GTH นำเข้า ผลิต วิจัย จำหน่าย 20.IP อาหารเสริม 21.MEGA อาหารเสริม 22.BEAUTY เครื่องสำอางค์ 23.KISS อาหารเสริม บำรุงผิว ร่วมกับ DOD และ GMM O Shopping 24.RS จำหน่ายสกินแคร์ อาหารเสริม เครื่องดื่ม ที่มีสารสกัดจากกัญชง
อีกทั้ง 25.SCM เครื่องสำอาง บำรุงผิว ที่มีส่วนผสม CBD อาหารเสริมกับเครื่องดื่ม 26.JKN ร่วมมือ DOD ทำอาหารเสริม เครื่องดื่มผสมกัญชง 27.KAMART เครื่องสำอางค์ อาหารเสริม 28.DDD เครื่องสำอาง และเวชภัณฑ์ 29.NUSA โปรเจค “มายโอโซน” ใหญ่ 30.FN ร่วมมือ DOD ทำสกินแคร์ 31.PR9  ศึกษา ศูนย์วิจัยด้านการแพทย์ 32.BCH ศูนย์บำบัดกัญชาทางการแพทย์ และ 33. EKN คลีนิคกัญชาใล้ภูมิปัญญาไทย 34.LOXLEY จับมือ NRF-GTH เป็นผู้จัดจำหน่ายเทอร์พีน